Diari Oficial de la Generalitat Valenciana


Sumari del DOGV 4252, del 20-05-2002 (2002/5250)

Informació pública de les bases de la convocatòria pel sistema abreviat per a cobrir interinament dues places vacants d'agent de la policia local.
--------------------------------------------------------------------------------------------------------------------------------------------------

### Dades del document

Número de DOGV
:   4252

Data del DOGV
:   20-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5250


Data del document
:   07-05-2002

Organisme emissor
:   Ajuntament d'Alaquàs

Tipus de document
:   Convocatòria

Descriptors 

:   * Alaquàs
    * concurs administratiu
    * administració local
    * policia

Informació pública de les bases de la convocatòria pel sistema abreviat per a cobrir interinament dues places vacants d'agent de la policia local. [2002/M5250]
  
Per Decret d'Alcaldia de data de 6 de maig de l'any en curs es va adoptar la següent resolució:
  
Primer
  
Aprovar les bases que han de regular la convocatòria per a cobrir mitjançant el sistema de selecció abreviat, dos llocs d'agent de la policia local amb caràcter interí, vacant en la plantilla d'aquest ajuntament, emmarcada en l'escala administració especial, subescala serveis especials, classe agent de la policia local, pertanyent grup C de titulació.
  
Primera. Objecte de la convocatòria
  
a) L'objecte d'aquesta convocatòria és cobrir com a funcionari interí de carrera, mitjançant el sistema abreviat de selecció dues places d'agent de la policia local, emmarcada en escala d'administració especial, subescala serveis especials, classe agent de la policia local, pertanyent grup C de titulació.
  
Segona. Legislació aplicable
  
En tot el que no està previst en aquestes bases específiques s'estarà al que disposen la Llei 7/1985, de 2 d'abril, de Bases de Règim Local; el Reial Decret 781/1986, de 18 d'abril, pel qual s'aprova el text refós de disposicions vigents en matèria de règim local; La Llei 30/1984, de 2 d'agost, de Mesures Urgents de Reforma de la Funció Pública Espanyola; El Decret de 24 d'octubre de 1995, de la Generalitat Valenciana pel qual s'aprova el Text Refós de la Llei de la Funció Pública Valenciana; el Decret 33/1999, de 9 març, del Govern Valencià pel qual s'aprova el Reglament de Selecció, Provisió de Llocs de Treball i Carrera Administrativa del Personal inclòs en l'àmbit d'aplicació de la Llei de la Funció Pública Valenciana, i supletòriament el Reial Decret 364/1995, de 10 de març, pel qual s'aprova el Reglament General de l'Estat i de Provisió de Llocs de Treball i de Promoció Professional dels Funcionaris Civils de l'Administració General de l'Estat, Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.
  
Tercera. Recursos
  
Contra les presents bases específiques, que posen fi a la via administrativa, els interessats podran interposar potestativament recursos de reposició en el termini d'un mes, comptadors des de dia següent a la publicació d'estes, davant de l'Alcaldia Presidència; o directament recurs contenciós administratiu en el termini de dos mesos, a comptar des de l'endemà a la publicació d'estes, davant de la Sala Contenciosa Administrativa del Tribunal Superior de Justícia de la Comunitat Autònoma Valenciana.
  
En el cas que s'haguera interposat recurs potestatiu de reposició contra la desestimació d'este els interessats podran interposar recurs contenciós administratiu en el termini de dos mesos, comptadors des de l'endemà a la notificació de la desestimació expressa del recurs de reposició o en el termini de sis mesos, comptadors des del dia en què este haja d'entendre's presumptament desestimat, davant de Sala Contenciosa Administratiu del Tribunal Superior de Justícia de la Comunitat Autònoma Valenciana.
  
Quarta. Requisits dels aspirants
  
Els aspirants hauran de reunir els següents requisits:
  
a) Tindre la nacionalitat espanyola o la de qualsevol estat membre de la Comunitat Europea.
  
b) Tindre complits els 18 anys no haver complit els 30. Només als efectes de l'edat màxima, es compensarà el límit amb els serveis prestats anteriorment en la subescala de serveis especials, classe policia local i els seus auxiliars.
  
c) Estar en possessió del títol de Batxiller, Formació Professional de segon grau o equivalent, o complides les condicions per a obtindre'l en la data en què acabe el termini de presentació d'instàncies.
  
d) Tindre els permisos de conduir, classes A-2 i B-2 o, si és procedent, el A del Reial Decret 772/1997, de 30 de maig, pel qual s'aprova el Reglament General de Conductors, i el B, que habilite per a la conducció dels vehicles a què es refereix l'article 7.3 del citat Reial Decret 772/1997, com a màxim, en data en què finalitze el termini de presentació d'instàncies.
  
e) Tindre una estatura mínima de 1,65 metres els homes i d'1,60 metres les dones.
  
f) No patir malaltia o defecte físic que impedisca el desenvolupament de les corresponents funcions.
  
g) No haver sigut separat mitjançant expedient disciplinari del servei de l'estat, comunitats autònomes o de les entitats locals, ni haver inhabilitat ni suspens, per a l'exercici de les funcions públiques.
  
h) No exercir per si, o mitjançant substitució, un segon lloc de treball, càrrec o activitat en el sector públic.
  
Cinquena. Presentació de sol·licituds
  
Lloc: Registre General de l'Ajuntament d'Alaquàs.
  
Termini: 20 dies naturals a partir del següent al de la publicació en el Butlletí Oficial de la Província de València i Diari Oficial de la Generalitat Valenciana, així mateix s'inserirà l'edicte al tauler d'anuncis de l'Ajuntament Alaquàs.
  
Documentació. Cal que acompanye a la sol·licitud:
  
- Fotocòpia compulsada del carnet d'identitat.
  
- Fotocòpia compulsada del permís de conduir.
  
- Fotocòpia compulsada de la titulació.
  
Sisena. Començament i desenvolupament de les proves
  
Les proves no podran començar fins transcorreguts almenys 20 dies des de la publicació de l'edicte en el Butlletí Oficial de la Província de València i en el Diari Oficial de la Generalitat Valenciana.
  
Els restants anuncis es publicaran al tauler d'anuncis de l'ajuntament, amb una antelació mínima de 12 hores, si es tracta del mateix exercici, i de 48 hores si es tracta d'un nou.
  
Entre l'anunci del resultat d'una exercici i el començament del següent haurà de transcórrer un termini mínim de 48 hores.
  
Es podran reduir els terminis indicats en els paràgrafs anteriors si ho proposara el tribunal i acceptaren tots els aspirants, o fóra sol·licitat per aquests unànimement. Açò es farà constar en l'expedient.
  
Setena
  
Constarà de les següents proves eliminatòries i obligatòries:
  
Proves prèvies
  
Abans de començar les proves físiques i les de coneixement del temari, es farà un exercici o prova psicotècnica d'aptituds i de personalitat. Els factors que hauran de tindre's en compte i la baremació aplicable figuren en l'Orde de la Conselleria d'Administració Pública del 5 de desembre de 1994 (DOGV del 23 de desembre de 1994), en la redacció donada d'aquests per l'Orde de la Conselleria de Presidència del 22 de desembre de 1997 (DOGV del 3 de febrer de 1998), per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i el reconeixement mèdic.
  
Aquesta prova es qualificarà amb un apte o no apte i tindrà caràcter eliminatori.
  
1. Proves mèdiques
  
Aquesta prova es qualificarà amb un apte o no apte i tindrà caràcter eliminatori. El quadro d'exclusions mèdiques és el que figura en l'Orde de la Conselleria d'Administració Pública del 5 de desembre de 1994 (DOGV del 23 de desembre de 1994), en la redacció donada d'aquests per l'Orde de la Conselleria de Presidència del 22 de desembre de 1997 (DOGV de 3 de febrer de 1998), per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i el reconeixement mèdic. Les proves mèdiques seran realitzades per la mútua que presta els seus serveis a l'ajuntament.
  
Primer exercici
  
De caràcter obligatori. Consistirà a superar proves físiques en què es pose de manifest la capacitat per a exercir el lloc de treball. El contingut i les marques mínimes d'aquest exercici són els següents:
  
1. Salt de longitud amb impuls: homes, 4 metres; dones, 3,80 metres.
  
2. Carreres de velocitat de 60 metres: homes, 10 segons; dones, 12 segons.
  
La qualificació d'aquest exercici serà d'apte o no apte.
  
Segon exercici
  
De caràcter obligatori. Consistirà en el desenvolupament per escrit d'un tema elegit per sorteig de què componen l'annex I. Aquest tema haurà de ser llegit en sessió pública davant del tribunal, el qual podrà formular les preguntes o aclariments que considere. Es valorarà la claredat d'idees, la facilitat d'expressió verbal i el coneixement del tema exposat. El temps de realització d'aquesta prova serà d'1 hora.
  
Aquest exercici es qualificarà de 0 a 10 punts i per a superar-lo haurà d'obtindre un mínim de 5 punts.
  
Tercer exercici
  
De caràcter obligatori i no eliminatori.
  
Consistirà a traduir del castellà al valencià o viceversa, un text proposat pel tribunal, el temps de realització d'aquesta prova serà de 20 minuts.
  
Aquest exercici es qualificarà de 0 a 2 punts.
  
Quart exercici
  
De caràcter obligatori i no eliminatori.
  
Consistirà en una entrevista personal.
  
Aquest exercici es qualificarà de 0 a 2 punts.
  
Huitena. Tribunal
  
President: l'alcalde president de l'ajuntament o el regidor en qui delegue.
  
Vocals:
  
- Inspector de Policia Local d'Alaquàs.
  
- Dos representants dels treballadors designats per la Junta de Personal de l'Ajuntament d'Alaquàs.
  
- Secretari: el de la corporació o funcionari en qui delegue, que a més actuarà com a vocal.
  
- I com a assessors del tribunal:
  
El director de la Policia Local.
  
Un llicenciat en Educació Física.
  
El tribunal en l'acta de l'última sessió, inclourà, si és procedent, la llista dels aspirants que, havent superat tots els exercicis, no hagen sigut inclosos en la llista d'aprovats, als efectes de ser nomenats funcionaris interins, per a cobrir provisionalment les vacants que es produïsquen, conformant la borsa de treball que tindrà la vigència d'un any, a partir de la data final de realització de les proves.
  
Inici de la fase prèvia
  
L'inici de la fase prèvia, test psicotècnic d'aptituds i personalitat, es realitzarà el dia 20 de juny de l'any en curs a les 09.00 hores en les aules d'EPA, situades al Camí Vell de Torrent, 12-1, d'Alaquàs.
  
ANNEX I
  
Drets constitucional i administratiu
  
Tema 1. Organització política de l'estat espanyol. Classe i forma d'estat. Organització territorial de l'estat. Relacions entre el govern i les Corts Generals.
  
Tema 2. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 3. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Règim local i policia
  
Tema 5. El municipi. Òrgans unipersonals de govern. L'alcalde. Els tinents d'alcalde. Els regidors.
  
Tema 6. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 7. Responsabilitat dels funcionaris. Reglament de Règim Disciplinari. Incoació d'expedients.
  
Tema 8. El procediment administratiu. Estudi de la legislació general vigent en la matèria. Fases del procediment. Notificacions i audiència dels interessats.
  
Tema 9. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Principals infraccions a bans i ordenances. Els bans de l'Alcaldia. Vigilància de les ordenances municipals.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos. Policia governativa i judicial.
  
Tema 11. La policia local: conceptes previs. Missions i objectius. Estructura orgànica i judicial.
  
Tema 12. El binomi policia local'ciutadà: conceptes previs, relació finalitat. Suports ètics. Normes d'actuació.
  
Tema 13. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 14. La Llei de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Dret penal i policia administrativa
  
Tema 15. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 16. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure d'auxili. Delictes contra la intimitat, el dret a la pròpia imatge i a la inviolabilitat del domicili.
  
Tema 17. Delictes contra el patrimoni i l'orde socioeconòmic: furt, robatoris, extorsió, robatori i furt de vehicles.
  
Tema 18. Delictes contra l'administració pública, prevaricació i altres comportaments injustos; l'abandó del destí i l'omissió de l'obligació de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborns, tràfic d'influències, malversació, frau, i exaccions il·legals, negociacions i activitats prohibides als funcionaris públics.
  
Policia de trànsit i circulació
  
Tema 19. El Codi de Circulació vigent després de la publicació de la Llei de Seguretat Viària: nocions prèvies. Tipificació de les principals infraccions.
  
Tema 20. Quadro d'infraccions més habituals en matèria de circulació urbana. Infraccions de trànsit que són constitutives de delicte. Procediment sancionador actualitzat.
  
Tema 21. Nivells sonors permesos en vehicles, així com infracció a aquests nivells. Inspecció tècnica de vehicles. Vehicles especials.
  
Altres infraccions al Codi de Circulació
  
Tema 22. La circulació. Òrgans competents. Vigilància i regulació de la circulació. Ordenació de trànsit.
  
Temes sobre història local, guia de carrers, terme municipal, cultural local, institucions relacionades amb la policia
  
Tema 23. El guia de carrers d'Alaquàs. Estructura i característiques. Accés dels vianants i trànsit rodat als serveis públics i als equipaments principals. Centres oficials i d'interés públic. Serveis que presta l'Ajuntament d'Alaquàs a la població.